
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

132. Περί εφαρμογής των αποφάσεων 1127(1997) και 

1130(1997) του Συμβουλίου Ασφαλείας του ΟΗΕ. 1 

133. Περί εφαρμογής αποφάσεως 1132(1997) του 

Συμβουλίου Ασφαλείας του ΟΗΕ. 2 

134. Διορισμός ή πρόσληψη πολιτών της Ευρωπαϊκής 

Ένωσης στα Ανώτατα Εκπαιδευτικά Ιδρύματα, Τε¬ 
χνολογικά Εκπαιδευτικά Ιδρύματα και λοιπά Νομι¬ 
κά Πρόσωπα Δημοσίου Δικαίου και Δημόσιες Υπη¬ 
ρεσίες του χώρου τριτοβάθμιας εκπαίδευσης αρ¬ 
μοδιότητας του ΥΠ.Ε.Π.Θ. 3 


ΠΡΟΕΔΡΙΚΑ ΔΙΑΤΑΓΜΑΤΑ 

- ( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 132 
Περί εφαρμογής των αποφάσεων 1127(1997) και 
1130(1997) του Συμβουλίου Ασφαλείας του ΟΗΕ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 25 του Καταστατικού Χάρτη του ΟΗΕ όπως 
κυρώθηκε μετονΑ.Ν. 585/1945 (ΦΕΚΑ7242). 

2. Τον Α.Ν. 92 της 3/10.8.1967 (ΦΕΚ Α' 139) «περί εφαρ¬ 
μογής αποφάσεων του Συμβουλίου Ασφαλείας των Ηνω¬ 
μένων Εθνών και εγκρίσεως και εφαρμογής συστάσεων 
του Συμβουλίου Ασφαλείας και της Γενικής Συνελεύσε- 
ως», όπως τροποποιήθηκε με το άρθρο 39 του Ν. 
2145/1993 (ΦΕΚ Α'88/28.5.1993). 

3. Το άρθρο 29Α του Ν. 1558/1985, που προστέθηκε με 
το άρθρο 27 του Ν. 2081/1992 και αντικαταστάθηκε με το 
άρθρο 1 του Ν. 2469/1997. 

4. Την απόφαση του Υπουργού Εξωτερικών περί δημο- 
σιεύσεωςτης αποφάσεως 1127(1997) του Συμβουλίου Α¬ 
σφαλείας (ΦΕΚ Α' 272/24.12.97). 

5. Την απόφαση του Υπουργού Εξωτερικών περί δημο- 
σιεύσεωςτης αποφάσεως 1130(1997) του Συμβουλίου Α¬ 
σφαλείας (ΦΕΚ Α' 272/24.12.97). 

6. Το γεγονός ότι από τις διατάξεις του παρόντος Δια¬ 
τάγματος δεν προκαλείται δαπάνη σε βάρος του προϋπο¬ 
λογισμού. 

7. Την υπ’ αριθ. 554/1998 από 16.10.98 γνωμοδότηση 
του Συμβουλίου της Επικράτειας μετά από πρόταση των 
Υπουργών Εθνικής Αμυνας, Εξωτερικών, Εθνικής Οικονο¬ 


μίας, Οικονομικών, Ανάπτυξης, Δικαιοσύνης, Εμπορικής 
Ναυτιλίας, Δημόσιας Τάξης, Μεταφορών και Επικοινω¬ 
νιών, αποφασίζουμε: 

Άρθρο 1 

Απαγορεύεται η είσοδος ή η διέλευση από το ελληνικό 
έδαφος όλων των αξιωματούχων της ΙΙΝΙΤΑ και των με¬ 
λών των αμέσων οικογενειών τους όπως ορίζονται σύμ¬ 
φωνα με την παράγραφο 11 (α) της απόφασης 1127(1997) 
(ΦΕΚ Α' 272/24.12.97), από την Επιτροπή που συστάθηκε 
βάσει της αποφάσεως 864(1993) του Συμβουλίου Ασφα¬ 
λείας (Απόφαση Υπουργού Εξωτερικών από 23.3.94, ΦΕΚ 
Α' 51/5.4.94), εκτός εκείνων των αξιωματούχων που είναι 
απαραίτητοι για την πλήρη λειτουργίατης Κυβέρνησης Ε¬ 
νότητας και Εθνικής Συμφιλίωσης, της Εθνικής Συνέλευ¬ 
σης ή της Μικτής Επιτροπής που συστάθηκε με το Πρω¬ 
τόκολλο της Λουσάκας, με την προϋπόθεση ότι τίποτε σε 
αυτό το άρθρο δεν δημιουργεί υποχρέωση άρνησης ει¬ 
σόδου Ελλήνων υπηκόων επί ελληνικού εδάφους. 

Άρθρο 2 

Αναστέλλεται η ισχύς ή ακυρώνονται όλα τα ταξιδιωτικά 
έγγραφα, θεωρήσεις ή άδειες παραμονής που έχουν εκ- 
δοθεί σε ανώτερους αξιωματούχους της ΙΙΝΙΤΑ και σε μέ¬ 
λη των άμεσων οικογενειών τους, όπως έχουν ορισθεί 
σύμφωνα με την παράγραφο 11 (α) της απόφασης 
1127(1997), υπό τις εξαιρέσεις που προβλέπονται στο Άρ¬ 
θρο 1. 

Άρθρο 3 

Κλείνουν αμέσως όλα τα γραφεία που ενδεχομένως δια¬ 
τηρεί η ΙΙΝΙΤΑ επί ελληνικού εδάφους. 

Άρθρο 4 

Απαγορεύεται η χορήγηση αδείας σε κάθε αεροσκά¬ 
φος να απογειωθεί, να προσγειωθεί ή να πραγματοποιή¬ 
σει υπέρπτηση του ελληνικού εδάφους εάν έχει απογειω¬ 
θεί από ή προσγειωθεί σε μέρος εντός του εδάφους της 
Αγκόλας άλλο από εκείνα που περιλαμβάνονται στον κα¬ 
τάλογο που παρέχει η Κυβέρνηση της Αγκόλας στην Επι¬ 
τροπή που δημιουργήθηκε βάσει της απόφασης 
864(1993). 

Άρθρο 5 

Απαγορεύεται, από Έλληνες υπηκόους ή από το ελλη¬ 
νικό έδαφος ή με την χρήση πλοίων που φέρουν την ελ¬ 
ληνική σημαία ή αεροσκαφών που είναι εγγεγραμμένα 
σπς αρμόδιες ελληνικές αρχές, η προμήθεια ή διάθεση 
καθ’ οιονδήποτε τρόπο και μορφή, οποιουδήποτε αερο¬ 
σκάφους ή τμημάτων αυτού, στο έδαφος της Αγκόλας α¬ 
πό σημεία εισόδου διαφορετικά από τα ορισθέντα σε κα¬ 
τάλογο που παρέχει η Κυβέρνηση της Αγκόλας στην Επι- 

τροπή που δημιουργήθηκε βάσει της απόφασης 
864(1993). 

Άρθρο 6 

Απαγορεύεται η παροχή, από Έλληνες υπηκόους ή από 
το ελληνικό έδαφος, μηχανολογικών υπηρεσιών και υπη¬ 
ρεσιών συντήρησης, η πιστοποίηση καταλληλότητας 
πτήσεων, η πληρωμή νέων απαιτήσεων έναντι υπαρχό¬ 
ντων ασφαλιστικών συμβολαίων ή η προμήθεια ή ανανέ¬ 
ωση άμεσης ασφάλισης αναφορικά με κάθε αεροσκάφος 
εγγεγραμμένο στην Αγκόλα εκτός από εκείνα που είναι 
στον κατάλογο που παρέχει η Κυβέρνηση της Αγκόλας 
στην επιτροπή που δημιουργήθηκε βάσει της Απόφασης 
864(1993) ή αναφορικά με οποιοδήποτε αεροσκάφος που 
εισήλθε στο έδαφος της Αγκόλας δια μέσου άλλου από τα 
σημεία εισόδου που περιλαμβάνονται στον κατάλογο που 
αναφέρεται στο ανωτέρω άρθρο 4. 

Αρθρο 7 

Όλα τα μέτρα τα οποία ορίζονται στα Άρθρα 4, 5 και 6 
δεν εφαρμόζονται στις περιπτώσεις ιατρικού επείγοντος 
ή σε πτήσεις αεροσκαφών που μεταφέρουν τροφές, φάρ¬ 
μακα ή προμήθειες για βασικές ανθρωπιστικές ανάγκες, 
όπως εκ των προτέρων εγκρίνονται από την Επιτροπή που 
δημιουργήθηκε κατ’ εφαρμογή της απόφασης 864( 1993). 

Άρθρο 8 

Οι ανωτέρω απαγορεύσεις ισχύουν ανεξάρτητα από 
την ύπαρξη δικαιωμάτων ή υποχρεώσεων που έχουν προ- 
βλεφθεί από οποιαδήποτε διεθνή συμφωνία ή ιδιωτική 
σύμβαση που έχει συναφθεί ή οποιαδήποτε άδεια που έ¬ 
χει ήδη χορηγηθεί πριν από πς 28 Αυγούστου 1997, ημε¬ 
ρομηνία υιοθέτησης της απόφασης 1127(1997). 

Στον Υπουργό των Εξωτερικών αναθέτουμε την δημο¬ 
σίευση του παρόντος Διατάγματος και στον ως άνω Υ¬ 
πουργό ως και στους Υπουργούς Εθνικής Αμύνης, Εθνι¬ 
κής Οικονομίας, Οικονομικών, Ανάπτυξης, Δικαιοσύνης, 
Εμπορικής Ναυτιλίας, Δημόσιας Τάξης, και Μεταφορών 
και Επικοινωνιών, αναθέτουμε την εκτέλεση του παρό¬ 
ντος Διατάγματος. 

Αθήνα, 15 Ιουνίου 1999 

Ο ΠΡΟΕΔΡΟΣ 
ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΕΞΩΤΕΡΙΚΩΝ 

Α. ΤΣΟΧΑΤΖΟΠΟΥΛΟΣ Γ. ΠΑΠΑΝΔΡΕΟΥ 


ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΤΩΝΙΟΥ 

ΑΝΑΠΤΥΞΗΣ 

Ε. ΒΕΝΙΖΕΛΟΣ 


ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ 

ΔΙΚΑΙΟΣΥΝΗΣ 

Ε. ΓΙΑΝΝΟΠΟΥΛΟΣ 


ΕΜΠΟΡΙΚΗΣ ΝΑΥΤΙΛΙΑΣ ΔΗΜΟΣΙΑΣ ΤΑζΗΣ 

Σ. ΣΟΥΜΑΚΗΣ Μ. ΧΡΥΣΟΧΟΪΔΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Α. ΜΑΝΤΕΛΗΣ 


( 2 ) 

ΠΡΟΕΔΡΙΚΟ ΔΙΑΤΑΓΜΑΥΠ’ΑΡΙΘ. 133 
Περί εφαρμογής αποφάσεως 1132(1997) του Συμβουλί¬ 
ου Ασφαλείας του ΟΗΕ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Έχοντας υπόψη: 

1. Το άρθρο 25 του Καταστατικού Χάρτη του ΟΗΕ όπως 
αυτός κυρώθηκε με τον Α.Ν. 585/1945 (ΦΕΚ Α'/242). 

2. Τον Α.Ν. 92 της 3/10.8.1967 «περί εφαρμογής απο¬ 


φάσεων του Συμβουλίου Ασφαλείας των Ηνωμένων Ε¬ 
θνών και εγκρίσεως και εφαρμογής συστάσεων του Συμ¬ 
βουλίου Ασφαλείας και της Γενικής Συνελεύσεως» (ΦΕΚ 
Α' 139), όπως τροποποιήθηκε με το άρθρο 39 του Ν. 
2145/1993 (ΦΕΚ Α'88/28.5.1993). 

3. Το άρθρο 29Α του Ν. 1558/1985 (ΦΕΚ Α7137), που 
προστέθηκε με το άρθρο 27 του Ν. 2081/1992 (ΦΕΚ 
Α'/154) και αντικαταστάθηκε με το άρθρο 1 του Ν. 
2469/1997 (ΦΕΚΑ738). 

4. Την απόφαση του Υπουργού Εξωτερικών από 20.11. 

1997 περί δημοσιεύσεως της αποφάσεως 1132(1997) του 
Συμβουλίου Ασφαλείας (ΦΕΚΑ' 245/10.12.97). 

5. Το γεγονός ότι από τις διατάξεις του παρόντος Δια¬ 
τάγματος δεν προκαλείται δαπάνη σε βάρος του προϋ¬ 
πολογισμού. 

6. Την υπ’ αριθ. 448/1998 γνωμοδότηση του Συμβουλί¬ 
ου της Επικράτειας μετά από απόφαση των Υπουργών Ε¬ 
ξωτερικών, Εθνικής Άμυνας, Εθνικής Οικονομίας, Οικο¬ 
νομικών, Ανάπτυξης, Δικαιοσύνης, Εμπορικής Ναυτιλίας, 
Δημόσιας Τάξης και Μεταφορών και Επικοινωνιών, απο¬ 
φασίζουμε: 

Άρθρο 1 

Απαγορεύεται η είσοδος ή η διέλευση μέσω ελληνικού 
εδάφους σε μέλη του στρατιωτικού δικτατορικού καθε¬ 
στώτος της Σιέρρα Λεόνε και σε ενήλικα μέλη των οικογε¬ 
νειών τους, τα οποία έχουν κατονομασθεί από την Επι¬ 
τροπή του Συμβουλίου Ασφαλείας που συστάθηκε βάσει 
του άρθρου ΙΟτης απόφασης 1132(1997), υπό την προϋ¬ 
πόθεση ότι η είσοδος ή η διέλευση διαμέσου του ελληνι¬ 
κού εδάφους οποιουδήποτε εκ των ανωτέρω ατόμων 
μπορεί να επιτραπεί από την εν λόγω Επιτροπή για απο¬ 
δεδειγμένους ανθρωπιστικούς σκοπούς ή για σκοπούς 
που συνάδουν με την παράγραφο 1 της απόφασης 
1132(1997) και υπό τον όρο ότι η ανωτέρω απαγόρευση 
δεν έχει ως συνέπεια την άρνηση εισόδου στο ελληνικό έ¬ 
δαφος Ελλήνων υπηκόων. 

Άρθρο 2 

Απαγορεύεται η πώληση ή η προμήθεια στη Σιέρρα Λε¬ 
όνε, είτε από Έλληνες υπηκόους είτε από το ελληνικό έ¬ 
δαφος, ή με την χρήση πλοίων ή αεροσκαφών που φέ¬ 
ρουν την ελληνική σημαία, πετρελαίου και πετρελαιοει¬ 
δών προϊόντων, καθώς και όπλων και συναφούς υλικού 
παντός τύπου, συμπεριλαμβανομένων όπλων και πυρο- 
μαχικών, στρατιωτικών οχημάτων και εξοπλισμού, παρα- 
στρατιωτικού εξοπλισμού και ανταλλακτικών για τα ανω¬ 
τέρω, ανεξάρτητα εάν προέρχονται ή όχι από το ελληνικό 
έδαφος. Η επιτροπή που συστάθηκε βάσει του άρθρου 10 
της απόφασης 1132(1997) δύναται να εγκρίνει, με βάση 
κάθε συγκεκριμένη περίπτωση και σύμφωνα με τη διαδι¬ 
κασία μη προβολής αντιρρήσεων. 

α) αιτήσεις που υποβάλλει η δημοκρατικά εκλεγμένη 
κυβέρνηση της Σιέρρα Λεόνε για την εισαγωγή στη Σιέρ¬ 
ρα Λεόνε πετρελαίου ή πετρελαιοειδών προϊόντων και 
β) αιτήσεις που υποβάλλει οποιαδήποτε άλλη Κυβέρνη¬ 
ση ή Όργανο των Ηνωμένων Εθνών για την εισαγωγή πε¬ 
τρελαίου ή πετρελαιοειδών προϊόντων στη Σιέρρα Λεόνε 
για αποδεδειγμένους ανθρωπιστικούς σκοπούς ή για τις 
ανάγκες της Ομάδας Στρατιωτικών Παρατηρητών της Ε- 
ΟΟννΑδ (ΕΟΟΜΟΟ) υπό την επιφύλαξη αποδεκτών διευ¬ 
θετήσεων για τη διενέργεια αποτελεσματικού ελέγχου 
των αποστολών. 

Άρθρο 3 

Οι ανωτέρω προβλεπόμενες απαγορεύσεις εφαρμόζο¬ 
νται ανεξάρτητα από την ύπαρξη οποιωνδήποτε δικαιω¬ 
μάτων που έχουν παραχωρηθεί ή υποχρεώσεων που έ¬ 
χουν αναληφθεί ή επιβληθεί από οποιαδήποτε διεθνή 
συμφωνία ή από σύμβαση που έχει συνομολογηθεί ή από 

άδεια που έχει παρασχεθεί πριν από τη θέση σε ισχύ του 
παρόντος διατάγματος. 

Στον Υπουργό των Εξωτερικών αναθέτουμε τη δημοσί¬ 
ευση του παρόντος διατάγματος και στον ως άνω Υπουρ¬ 
γό, όπως και στους Υπουργούς Εθνικής Άμυνας, Εθνικής 
Οικονομίας, Οικονομικών, Ανάπτυξης, Δικαιοσύνης, Ε¬ 
μπορικής Ναυτιλίας, Δημόσιας Τάξης και Μεταφορών και 
Επικοινωνιών, αναθέτουμε την εκτέλεση του παρόντος 
Διατάγματος. 

Αθήνα, 15 Ιουνίου 1999 
Ο ΠΡΟΕΔΡΟΣ 
ΤΗΣ ΔΗΜΟΚΡΑΤΙΑΣ 

Κ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΕΞΩΤΕΡΙΚΩΝ 

Α. ΤΣΟΧΑΤΖΟΠΟΥΛΟΣ Γ. ΠΑΠΑΝΔΡΕΟΥ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Γ. ΠΑΠΑΝΤΩΝΙΟΥ 

ΑΝΑΠΤΥΞΗΣ ΔΙΚΑΙΟΣΥΝΗΣ 

Ε. ΒΕΝΙΖΕΛΟΣ Ε. ΓΙΑΝΝΟΠΟΥΛΟΣ 

ΕΜΠΟΡΙΚΗΣ ΝΑΥΤΙΛΙΑΣ ΔΗΜΟΣΙΑΣ ΤΑΞΗΣ 

Σ. ΣΟΥΜΑΚΗΣ Μ. ΧΡΥΣΟΧΟΪΔΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Α. ΜΑΝΤΕΛΗΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑΥΠ'ΑΡΙΘ. 134 
Διορισμός ή πρόσληψη πολιτών της Ευρωπαϊκής Ένω¬ 
σης στα Ανώτατα Εκπαιδευτικά Ιδρύματα, Τεχνολογι¬ 
κά Εκπαιδευτικά Ιδρύματα και λοιπά Νομικά Πρόσωπα 
Δημοσίου Δικαίου και Δημόσιες Υπηρεσίες του χώρου 
τριτοβάθμιας εκπαίδευσης αρμοδιότητας του 
ΥΠ.Ε.Π.Θ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1558/1985 (Α' 137) «Κυβέρνηση 
και Κυβερνητικά Όργανα». 

2. Τις διατάξεις της παραγράφου 2 του άρθρου 1 του Ν. 
2431/1996 (Α' 175), «Διορισμός ή πρόσληψη πολιτών της 
Ευρωπαϊκής Ένωσης στη Δημόσια Διοίκηση». 

3. Τις διατάξεις του Ν. 1268/1982 (Α'87) «Γιατη δομή και 
λειτουργία των Ανωτάτων Εκπαιδευτικών Ιδρυμάτων», ό¬ 
πως ισχύει. 

4. Τις διατάξεις του Ν. 1404/1983 (Α' 173) «Δομή και λει¬ 
τουργία των Τεχνολογικών Εκπαιδευτικών Ιδρυμάτων» ό¬ 
πως ισχύει. 

5. Τις διατάξεις του Π.Δ. 423/1991 (Α' 154) «Οργανισμός 
των Πανεπιστημιακών Νοσοκομείων Αιγινητείου και Αρε- 
ταιείου». 

6. Τις διατάξεις του Ν. 1894/1990 (Α' 110) (Ακαδημία Α¬ 
θηνών). 

7. Τις διατάξεις του άρθρου 29 Α' του Ν. 1558/85 όπως 
προσετέθη με το άρθρο 27 του Ν. 2083/1992 (Α 154) και 
αντικαταστάθηκε με το άρθρο 1 παρ. 2° του Ν. 2469/1997 
(Α' 38), βεβαίωση αριθμ. 481/15.1.99 της Υπηρεσίας Ε- 
ντελλομένων Εξόδων του ΥΠ.Ε.Π.Θ. Το γεγονός ότι από 
την εφαρμογή των διατάξεων του παρόντος διατάγματος 
δεν προκαλείται καμία δαπάνη σε βάρος του κρατικού 
προϋπολογισμού. 

8. Την αριθμ. 8211/8.3.1999 Απόφαση του Πρωθυπουρ¬ 
γού και της Υπουργού ΥΠ.ΕΣ.Δ.Δ.Α. «ανάθεση αρμοδιο¬ 
τήτων στους Υφυπουργούς Εσωτερικών, Δημόσιας Διοί¬ 
κησης και Αποκέντρωσης Λεωνίδα Τζαννή και Γεώργιο 
Φλωρίδη» (ΦΕΚ 198τ. Β'). 


9. Την αριθμ. 566/98 γνωμοδότηση του Συμβουλίου της 
Επικράτειας μετά από πρόταση των Υπουργών Εθνικής 
Οικονομίας και Εθνικής Παιδείας και Θρησκευμάτων και 
του Υφυπουργού Εσωτερικών, Δημόσιας Διοίκησης και 
Αποκέντρωσης, αποφασίζουμε: 

Άρθρο 1 

Επιτρέπεται ο διορισμός ή η πρόσληψη πολιτών των 
κρατών - μελών της Ευρωπαϊκής Ένωσης σε θέσεις εκ¬ 
παιδευτικού και διοικητικού προσωπικού των Ανωτάτων 
Εκπαιδευτικών Ιδρυμάτων (Α.Ε.Ι.) και Τεχνολογικών Εκ¬ 
παιδευτικών Ιδρυμάτων (Τ.Ε.Ι.) καθώς και Νομικών Προ¬ 
σώπων Δημοσίου και Ιδιωτικού Δικαίου ή αποκεντρωμέ¬ 
νων δημοσίων υπηρεσιών που εποπτεύονται ή υπάγονται 
στον Υπουργό Εθνικής Παιδείας και Θρησκευμάτων και α¬ 
νήκουν στο χώρο της τριτοβάθμιας εκπαίδευσης, με την 
επιφύλαξη των διατάξεων των επομένων άρθρων του πα¬ 
ρόντος Διατάγματος. 

ΚΕΦΑΛΑΙΟ Α' 

Ανώτατα Εκπαιδευτικά Ιδρύματα (Α.Ε.Ι.) 

Άρθρο 2 

Εκπαιδευτικό Προσωπικό των Α.Ε.Ι. 

1. Επιτρέπεται ο διορισμός πολιτών των κρατών - μελών 
της Ευρωπαϊκής Ένωσης σε όλες τις θέσεις Εκπαιδευτι¬ 
κού Προσωπικού των Α.Ε.Ι. ως ακολούθως: 

α) Διδακτικού Ερευνητικού Προσωπικού (Δ.Ε.Π.). 
β) Ειδικού Εκπαιδευτικού Προσωπικού (Ε.Ε.Π.) 
γ) Ειδικού Διοικητικού - Τεχνικού Προσωπικού 
(Ε.Δ.Τ.Π.) 

δ) Επιστημονικού Προσωπικού των Πανεπιστημιακών 
Νοσοκομείων Αιγινητείου και Αρεταιείου, (Π.Δ. 423/91 
(154 Α', όπως ισχύει). 

2. Οι πολίτες κρατών - μελών της Ευρωπαϊκής Ένωσης 
οι οποίοι είναι μέλη του εκπαιδευτικού προσωπικού των 
Α.Ε.Ι., σύμφωνα με τις διατάξεις των προηγουμένων πα¬ 
ραγράφων του παρόντος άρθρου, δεν επιτρέπεται να α¬ 
σκούν τις ακόλουθες δραστηριότητες: 

α) Ανάληψη των αξιωμάτων Πρύτανη, Αντιπρύτανη, Κο¬ 
σμήτορα, Αναπληρωτή Κοσμήτορα, Προέδρου Τμήμα¬ 
τος, Αναπληρωτή Προέδρου Τμήματος. 

β) Συμμετοχή στην Εφορεία των Πανεπιστημιακών Νο¬ 
σοκομείων Αιγινητείου και Αρεταιείου. 

γ) Συμμετοχή στο Διοικητικό Συμβούλιο των κάτωθι Νο¬ 
μικών Προσώπων ή αποκεντρωμένων δημοσίων υπηρε¬ 
σιών: 

αα) Διαπανεπιστημιακού Κέντρου Αναγνώρισης Τίτλων 
Σπουδών Αλλοδαπής (ΔΙ.Κ.Α.Τ.Σ.Α.). 
ββ) Ιδρύματος Κρατικών Υποτροφιών (Ι.Κ.Υ.) 
γγ) Φοιτητικής Λέσχης του Πανεπιστημίου Θεσσαλονί¬ 
κης. 

δδ) Ταμείου Διοίκησης και Διαχείρισης Πανεπιστημια¬ 
κών Δασών του Πανεπιστημίου Θεσσαλονίκης. 

εε) Ταμείου Διοίκησης και Διαχείρισης Αγροκτήματος 
του Πανεπιστημίου Θεσσαλονίκης. 

ζζ) Των ειδικών Νομικών Προσώπων Ιδιωτικού Δικαίου 
αξιοποίησης και διαχείρισης περιουσίας των Α.Ε.Ι. που έ¬ 
χουν συσταθεί ή πρόκειται να συσταθούν σύμφωνα με τις 
διατάξεις του άρθρου 3, παρ. 7 του Ν. 1268/82. 

Άρθρο 3 

Ερευνητικό Προσωπικό των Επιστημονικών Κέντρων, 
Αρχείων και Γ ραφείων της Ακαδημίας Αθηνών 

1. Επιτρέπεται ο διορισμός ή η πρόσληψη πολιτών των 
κρατών - μελών της Ευρωπαϊκής Ένωσης σε όλες τις θέ¬ 
σεις του Ερευνητικού Προσωπικού των Επιστημονικών 
Κέντρων, Αρχείων και Γραφείων της Ακαδημίας Αθηνών. 

2. Οι πολίτες των κρατών - μελών της Ευρωπαϊκής Έ- 

νωσης, οι οποίοι κατέχουν θέσεις ερευνητικού προσωπι¬ 
κού των Επιστημονικών Κέντρων, Αρχείων και Γραφείων 
της Ακαδημίας Αθηνών σύμφωνα με τις διατάξεις της 
προηγουμένης παραγράφου δεν επιτρέπεται να μετέ¬ 
χουν στα όργανα διοίκησης των Κέντρων, Αρχείων και 
Γραφείωντης Ακαδημίας Αθηνών (Εφορευτική Επιτροπή, 
Διευθυντής). 

Άρθρο 4 

Διοικητικό Προσωπικό 

1. Επιτρέπεται, με την επιφύλαξη των διατάξεων της ε¬ 
πομένης παραγράφου του παρόντος άρθρου, ο διορι¬ 
σμός ή η πρόσληψη πολιτών κρατών - μελών της Ευρω¬ 
παϊκής Ένωσης σε όλες τις θέσεις των κατηγοριών και ει¬ 
δικοτήτων του Διοικητικού Προσωπικού των Α.Ε.Ι., των 
Πανεπιστημιακών Νοσοκομείων Αιγινητείου και Αρεταιεί- 
ου, της Ακαδημίας, του Διαπανεπιστημιακού Κέντρου Α¬ 
ναγνώρισης Τίτλων Σπουδών της Αλλοδαπής 
(ΔΙ.Κ.Α.Τ.Σ.Α.), του Ιδρύματος Κρατικών Υποτροφιών 
(Ι.Κ.Υ.), της Φοιτητικής Λέσχης του Πανεπιστημίου της 
Θεσσαλονίκης, του Ταμείου Διοίκησης και Διαχείρισης 
Πανεπιστημιακών Δασών του Πανεπιστημίου Θεσσαλονί¬ 
κης, του Ταμείου Διοίκησης και Διαχείρισης Αγροκτήμα¬ 
τος του Πανεπιστημίου Θεσσαλονίκης. 

2. Ο διορισμός ή η πρόσληψη πολιτών κρατών - μελών 
της Ευρωπαϊκής Ένωσης σε οργανικές θέσεις ιερέων - 
κληρικών των παραπάνω Νομικών Προσώπων επιτρέπε¬ 
ται εφόσον ανήκουν στο ορθόδοξο δόγμα. 

3. Δεν επιτρέπεται στους πολίτες κρατών - μελών της 
Ευρωπαϊκής Ένωσης ο διορισμός στις θέσεις Προϊστα¬ 
μένου Γραμματείας των Α.Ε.Ι., Προϊσταμένου των Πανε¬ 
πιστημιακών Νοσοκομείων Αιγινητείου και Αρεταιείου, Ε¬ 
φόρου των γραφείων της Ακαδημίας, του Γενικού Διευ¬ 
θυντή και Διευθύνοντα Συμβούλου των Ειδικών Νομικών 
Προσώπων Ιδιωτικού Δικαίου τα οποία έχουν συσταθεί 
για την αξιοποίηση και διαχείριση περιουσίας των Α.Ε.Ι.. 

ΚΕΦΑΛΑΙΟ Θ' 

Τεχνολογικά Εκπαιδευτικά Ιδρύματα (Τ.Ε.Ι.) 

Άρθρο 5 

Εκπαιδευτικό Προσωπικό των Τ.Ε.Ι. 

1. Επιτρέπεται ο διορισμός ή η πρόσληψη πολιτών των 
κρατών - μελών της Ευρωπαϊκής Ένωσης σε όλες τις θέ¬ 
σεις Εκπαιδευτικού Προσωπικού των Τ.Ε.Ι. ως ακολου- 

θί ο0 Τακτικών μελών Εκπαιδευτικού Προσωπικού (Ε.Π.) 
και Ειδικού Εκπαιδευτικού Προσωπικού (Ε.Ε.Π.). 

β) Εργαστηριακών Συνεργατών, Επιστημονικών Συνερ¬ 
γατών, Εκπαιδευτικών, Ειδικών Μαθημάτων (Ε.Ε.Μ.), Ει¬ 
δικών Συνεργατών (άρθρο 19 του Ν. 1404/1983, όπως ι¬ 
σχύει). .. , 

2. Οι πολίτες κρατών - μελών της Ευρωπαϊκής Ενωσης, 
οι οποίοι είναι τακτικά μέλη του Εκπαιδευτικού Προσωπι¬ 
κού ή Ειδικού Εκπαιδευτικού Προσωπικού των Τ.Ε.Ι., 
σύμφωνα με τις διατάξεις των προηγουμένων παραγρα¬ 
φών του παρόντος άρθρου, δεν δύνανται να ασκουν τις 
δραστηριότητες Προέδρου, Αντιπροέδρου, Διευθυντών 
Σχολών, Προϊσταμένων Τμημάτων Τ.Ε.Ι. 

Άρθρο 6 

Εκπαιδευτικό Προσωπικό της Σχολής Εκπαιδευτικών 
Λειτουργών Επαγγελματικής και Τεχνικής Εκπαίδευσης 

(Σ.Ε.Λ.Ε.Τ.Ε.) 


κρατών - μελών της Ευρωπαϊκής Ενωσης σε όλες τις θέ¬ 
σεις εκπαιδευτικού προσωπικού της Σχολής Εκπαιδευτι¬ 
κών Λειτουργών Επαγγελματικής και Τεχνικής Εκπαίδευ¬ 
σης (Σ.Ε.Λ.Ε.Τ.Ε.). 

2. Οι πολίτες κρατών - μελών της Ευρωπαϊκής Ένωσης 
οι οποίοι είναι μέλη του Εκπαιδευτικού Προσωπικού της 
Σ.Ε.Λ.Ε.Τ.Ε. σύμφωνα με τις διατάξεις της προηγουμένης 
παραγράφου, δεν δύνανται να αναλάβουν τα αξιώματα 
Προέδρου, Αντιπροέδρου, Μελών του Διοικητικού Συμ¬ 
βουλίου, Διευθυντή Σχολής, Διευθυντή Σπουδών, Προϊ¬ 
σταμένου Τμήματος της Σ.Ε.Λ.Ε.Τ.Ε. 

Άρθρο 7 

Κύριο Προσωπικό Ινστιτούτου 
Τεχνολογικής Εκπαίδευσης (Ι.Τ.Ε.) 

1. Επιτρέπεται ο διορισμός πολιτών κρατών - μελών της 
Ευρωπαϊκής Ένωσης σε θέσεις Συμβούλων και Εισηγη¬ 
τών του Ινστιτούτου Τεχνολογικής Εκπαίδευσης. 

2. Οι πολίτες κρατών - μελών της Ευρωπαϊκής Ένωσης, 
οι οποίοι είναι διορισμένοι σε θέσεις συμβούλων του Ιν¬ 
στιτούτου Τεχνολογικής Εκπαίδευσης σύμφωνα με τις 
διατάξεις της προηγουμένης παραγράφου του παρόντος 
άρθρου: 

α) δεν δύνανται να αναλαμβάνουν τα καθήκοντα του 
Προέδρου του Επιστημονικού Συμβουλίου και Προϊστα¬ 
μένου του Ι.Τ.Ε. 

β) δεν δύνανται να συμμετέχουν στη σύνθεση του επι¬ 
στημονικού συμβουλίου του Ι.Τ.Ε. όταν αυτό αποφαίνεται 
για την ισοτιμία τίτλων σπουδών της αλλοδαπής. 

Άρθρο 8 

Διοικητικό και Λοιπό Προσωπικό 

Επιτρέπεται, με επιφύλαξη της διάταξης της επομένης 
παραγράφου του παρόντος άρθρου, ο διορισμός πολι¬ 
τών κρατών - μελών της Ευρωπαϊκής Ένωσης σε θέσεις 
Διοικητικού Προσωπικού (Δ.Π.) των Τ.Ε.Ι., Σ.Ε.Λ.Ε.Τ.Ε., 
Ι.Τ.Ε. όλων των κατηγοριών και κλάδων (μόνιμο και με 
σχέση εργασίας ιδιωτικού δικαίου), καθώς και σε θέσεις 
Ειδικού Τεχνικού Προσωπικού (Ε.Τ.Π.) των Τ.Ε.Ι. (μόνιμο 
και με σχέση εργασίας ιδιωτικού δικαίου). 

Δεν επιτρέπεται στους πολίτες κρατών - μελών της Ευ¬ 
ρωπαϊκής Ένωσης ο διορισμός (ή η πρόσληψη) στις θέ¬ 
σεις Γενικού Γραμματέα της Υπηρεσίας Διοικητικής Μέ¬ 
ριμνας Τ.Ε.Ι. 

Άρθρο 9 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 15 Ιουνίου 1999 

Ο ΠΡΟΕΔΡΟΣ 

